el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el el el el el el el el el el el el en en el el en el en el el en en el el
Αν κάποιος τη χαρακτήριζε ως τη μεγαλύτερη έκπληξη της σεζόν δε θα είχε και άδικο. Οι Bills κατάφεραν να νικήσουν ένα παιχνίδι παίρνοντας 7 πόντους από τα Special Teams και 2 πόντους από την άμυνα, χάρη στο Safety, που σφράγισε τη νίκη της ομάδας. Απέναντι στην πιο φορμαρισμένη επίθεση η άμυνα των Bills κατάφερε να προκαλέσει το λιγότερο παραγωγικό βράδυ στην καριέρα του Rodgers (185 γιάρδες, 0 TDs και 2 INTs), να του πλήξει την υποψηφιότητα για MVP, να βγάλει τον Nelson έξω από τα νερά του και να διατηρήσει το αήττητο του Buffalο απέναντι στους Packers. Ηγέτης στον Bills είναι ο βετεράνος Mario Williams, για τον οποίο δεν μιλάει κανείς φέτος παρόλο που κάνει μία απίστευτη σεζόν. Ο Williams ήταν και η D-line των Bills κατάφεραν όχι μόνο να πιέσουν τον Rodgers αλλά και να τον εγκλωβίζουν στο pocket αποφεύγοντας τα θανατηφόρα roll outs του. Η νίκη αυτή είναι η απόλυτη εκδίκηση του Jim Schwartz, του πρώην head coach των Lions, ο οποίος ως Defensive Coordinator των Bills είναι αήττητος στα τέσσερα παιχνίδια κόντρα στην παλιά του division.
O Dez Bryant και ο Jason Garrett έπαιξαν για την παραμονή τους
Η νίκη των Cowboys στη Philadephia και το εντυπωσιακό ενεργητικό των 38 πόντων εκτός έδρας, αντιπροσωπεύουν όλα όσα πάνε καλά για την επίθεση των Cowboys φέτος. Ο Romo απέφυγε τα λάθη και μοίρασε τις πάσες στους WRs του. H O-line κέρδισε το μερίδιο που της αναλογεί απέναντι στη D-line των Eagles και τέλος ο Dez Bryant με τα 3 TDs έδειξε το θεωρητικά αυτονόητο, ότι δεν μπορεί να μαρκαριστεί από έναν μόνο CB. Η νίκη αυτή βοηθά τόσο τον Bryant όσο και τον προπονητή του Jason Garrett να διεκδικήσουν με μεγαλύτερη αυτοπεποίθηση ένα καινούργιο συμβόλαιο. Ο πρώτος είναι πιο ώριμος φέτος και έχει περιορίσει τα ξεσπάσματα του στον πάγκο που τον είχαν κάνει διάσημο στο παρελθόν. Ο δεύτερος στην αρχή της σεζόν είχε κερδίσει το 50% των αγώνων που είχε δώσει. Δύο αγωνιστικές πριν το τέλος της φετινής regular season ο Garrett έχει 75%! Οι αμφιλεγόμενες αποφάσεις- εισηγείς του στην offseason έχουν δικαιωθεί σε άμυνα και επίθεση. Κυρίως η επιλογή των Frederick και Martin ψηλά στα δύο τελευταία draft και η απομάκρυνση του Demarkus Ware λόγω υψηλού συμβολαίου. Το να κατακτήσουν τη division οι Cowboys είναι μεγάλο κατόρθωμα με βάση το επίπεδο των Eagles και το φτωχό ταλέντο της άμυνας τους.
Οι Saints είναι η τελευταία ελπίδα της NFC South να βγάλει νικητή χωρίς αρνητικό ρεκόρ
Στο χειρότερο ποιοτικά παιχνίδι της αγωνιστικής, οι Saints νίκησαν τους Bears και είναι πλέον η μοναδική ομάδα με 6-8 ρεκόρ στην NFC South. Πλέον βρίσκονται μισό παιχνίδι πάνω από τους Panthers και ένα παιχνίδι πάνω από τους Falcons. Την επόμενη αγωνιστική αντιμετωπίζουν την ομάδα από την Atlanta εντός έδρας και την τελευταία αγωνιστική παίζουν στην Tampa Bay με τους Bucanneers. Από τη μία η λογική λέει 2 νίκες διότι στους τυφλούς βασιλεύει ο μονόφθαλμος, αλλά από την άλλη με την λογική να απουσιάζει από σε μία κατηγορία οι φετινοί Panthers είναι ακόμα στο παιχνίδι της πρόκρισης. Με ήττα από τους Falcons, οι Saints μένουν πίσω τους στη βαθμολογία και η κατηγορία χάνει όποιες ελπίδες είχε να βγάλει έναν εκπρόσωπο χωρίς αρνητικό ρεκόρ.
Η διάθεση των Jaguars
Οι Jaguars έχουν συνηθίσει να βρίσκονται στις ομάδες των τελευταίων θέσεων το μήνα Δεκέμβρη, αυτό όμως δεν εμποδίζει κανέναν στην ομάδα να παλεύει κάθε παιχνίδι για 60 λεπτά και να παίζει με διάθεση. Στον πιο πρόσφατο αγώνα κόντρα στους Ravens, είχαν μεγάλο πρόβλημα να τελειώσουν μερικά αξιόλογα drives γι΄αυτό και έμειναν στους 12 πόντους, πετυχαίνοντάς τους όλους μόνο από FG. Η διάθεση της ομάδας ξεκίνησε από εκείνη του head coach, Gus Bradley, ο οποίος έδωσε εντολή για δύο υπέροχα εκτελεσμένα trick plays στα special teams. Δυστυχώς για την ομάδα, η άμυνα των Ravens είχε φανερά το πάνω χέρι στο matchup κόντρα στην επίθεση των Jaguars και έτσι η έκπληξη δεν ήρθε ποτέ παρά το γεγονός ότι σε όλο το παιχνίδι η διαφορά δεν έφυγε παραπάνω από μία κατοχή.
Η απάντηση των Bengals
Πριν το παιχνίδι με τους Browns, ο προπονητής των Browns είχε προκαλέσει τον Manziel, αναφερόμενος σ’ αυτόν ως “νάνο”. Η απάντηση δεν ήρθε από τους Browns. Οι παίκτες του Lewis έπαιξαν για να υποστηρίξουν τα λεγόμενα του προπονητή τους και τα κατάφεραν. Μετά το τραγικό παιχνίδι της 10ης αγωνιστικής όπου έχασαν εντός έδρας με 24-3, οι Bengals πήραν το αίμα τους πίσω και κατάφεραν να διατηρηθούν μισή νίκη μπροστά από τους Steelers και τους Ravens, οι οποίοι βρίσκονται στο 9-5. Όπως συνέβη και τα δύο προηγούμενα χρόνια, οι Bengals πατούν γκάζι στο τέλος της σεζόν.
H επίθεση των Lions
1 TD, 3 FG εντός έδρας σε μία οριακή και αγχώδης νίκη. Η επίθεση των Lions τα βρήκε σκούρα για άλλη μία φορά. Αυτή τη φορά κόντρα στους Vikings. Ακόμα και στο μοναδικό TD της ομάδας, το μεγαλύτερο μερίδιο ανήκει στην άμυνα και στον S Glover Quinn με το INT του οποίου η επίθεση ξεκίνησε μόλις 7 γιάρδες μακριά από το σκοράρισμα. Ο συνολικός απολογισμός της επίθεσης ήταν μόλις 233 γιάρδες και το ποσοστό ολοκλήρωσης των 3rd downs 18% (2/11). Παρά το γεγονός ότι υπάρχει επιτέλους ένας αξιόλογος συμπαραστάτης του Calvin Johnson στη θέση του WR στο πρόσωπο του Golden Tate, οι Lions δείχνουν χειρότεροι επιθετικά σε σχέση με προηγούμενες σεζόν. Η δικαιολογία των τραυματισμών έχει πλέον παρέλθει μιας και οι TEs έχουν επανέλθει όπως και ο Calvin Johnson.  Ασφαλώς και οι Vikings έχουν μερίδιο στον πιο πρόσφατο φτωχό επιθετικό απολογισμό των αντιπάλων τους, αλλά μετά από μία τέτοια εμφάνιση θα πρέπει να αρχίσουν να ανησυχούν στο Detroit. Θα είναι πολύ κρίμα με τέτοια σεζόν που κάνει η άμυνα της ομάδας, να έρθει η αποτυχία από την άλλοτε κυρίαρχη επίθεση.
Ο Mike Pettine και ο Johnny Manziel
Ο κ. Pettine δυστυχώς διατέλεσε συντονιστής υπό τον Rex Ryan και δεν ξέρει πως να αγνοεί τα Media.  Η απόφαση να ξεκινήσει τον Manziel την ώρα που η ομάδα του είχε ακόμα ελπίδες συμμετοχής στα playoffs ήταν άξια απορίας. Ιδιαίτερα όταν η κίνηση της αλλαγής του QΒ εκμαιεύτηκε από τα ΜΜΕ.  Πλέον τα ΜΜΕ έχουν το υλικό που θέλουν για να κάνουν νούμερα και οι Browns έχουν μόνο προβλήματα. Οι Browns έχουν να παίξουν στα playoffs από το 2002! Δηλαδή 12 χρόνια πίσω.  Νίκη στα playoffs μάλιστα έχει να δει από το 1994! Όσοι λόγοι και υποσχέσεις να υπάρχουν πίσω από την αλλαγή του QB, δεν δικαιολογούν μία τέτοια απόφαση που ενδεχομένως στερήσει μία ιστορική ευκαιρία. Έστω και αν o Manziel εξελιχθεί με τα χρόνια σε ένα καλό QB, μπορεί να περάσουν άλλα 12 χρόνια για την ομάδα να βρεθεί σε μία παρόμοια κατάσταση. Μία νέα ομάδα γαλουχείτε από τη μαχητικότητα και τις επιτυχίες και ο Pettine μόλις τράβηξε την πρίζα.
Όσο για το Manziiel τα προβλήματα του εντός γηπέδου ήταν αναμενόμενα για rookie με το στυλ παιχνιδιού του. Το μεγαλύτερο του θέμα είναι εκτός γηπέδου.
Από τον προκλητικό πανηγυρισμό του στο κολέγιο Μέχρι τα σχόλια του για το συμπαίκτη του Το χειρότερο δυνατό μέρος για να αποκλειστούν οι 49ers
Κάποτε το 49ers – Seahawks ήταν το καλύτερο ματς της σεζόν. Με πολύ μίσος, πολύ δύναμη, πολλές δηλώσεις, μεγάλο βαθμολογικό ενδιαφέρον και δύο προπονητές που είχαν βαρεθεί να είναι αντίπαλοι στο κολέγιο. Αυτό το “κάποτε” δεν ήταν μεγάλη χρονικά περίοδος, ούτε ήταν πολύ πίσω στο παρελθόν. Η έχθρα ξεκίνησε τέσσερα χρόνια πριν με την πρόσληψη του Jim Harbaugh και φέτος τελειώνει με την αναμενόμενη αποχώρηση του. Το χειρότερο σημείο λοιπόν για τους  49ers να αποκλειστούν και μαθηματικά από τα playoffs για πρώτη φορά στη θητεία του Harbaugh, με μόλις 7 πόντους ενεργητικό και δεχόμενοι ανατροπή, ήταν το Seattle! Με την αντίπαλη ομάδα μάλιστα να ανεβαίνει αγωνιστικά βδομάδα με τη βδομάδα και όλη την πόλη να τους αποχαιρετά στο τέλος του παιχνιδιού. Άουτς!
Η άμυνα της Ατλάντα
Δε ζητήσαμε πολλά κ Mike Smith. ¨Ενα καλό αμυντικά παιχνίδι εντός έδρας ζητήσαμε. Η ομάδα που το περασμένο καλοκαίρι φιλοξένησε το reality show, Hard Knocks,  έχει ξεχάσει πολύ γρήγορα τους στόχους της offseason που ήταν να γίνει μία πιο physical άμυνα. Οι Steelers οργίασαν στο Georgia Dome στήνοντας νωρίς στο παιχνίδι ένα απειλητικό running game, το οποίο άνοιξε την … ήδη ανοιχτή άμυνα της Ατλάντα για τις 360 passing γιάρδες του Big Ben. Οι head coach Mike Smith και Defensive Coordinator Mike Nolan θα πρέπει ήδη να θεωρούνται απολυμένοι.
Οι έδρες στο NFL
Παρά την μεγάλη διαφορά στις νίκες της AFC North απέναντι στην NFC South, οι Steelers ήταν η ομάδα που είχε αναστήσει τους Saints και τους Bucanneers φέτος. Η ομάδα του Pittsburgh κατάφερε να κάνει δύο ήττες εντός έδρας και δύο νίκες εκτός έδρας απέναντι στη χειρότερη division στο NFL. Έδρες αντάλλαξαν οι Cowboys με τους Eagles, oι Bengals με τους Browns και οι Rams με τους 49ers. Ύποπτα για περαιτέρω ανταλλαγή εδρών είναι και τα ερχόμενα παιχνίδια των Cowboys στους Redskins και των Bengals στους Steelers. Επιπλέον υπάρχουν ομάδες που παίζουν καλύτερα εκτός έδρας. Για παράδειγμα οι Texans ήταν πιο ανταγωνιστικοί στους Colts και όχι στην έδρα τους απέναντι στην ίδια ομάδα. Κάποτε οι έδρες έπαιζαν σημαντικό ρόλο στην έκβαση των αγώνων και αυτός ήταν ο λόγος που τα εντός έδρας playoff παιχνίδια αποτέλεσαν κίνητρο για τις ομάδες που τερματίζουν ψηλότερα στην βαθμολογία. Πλέον η έδρα καθορίζει μόνο που πηγαίνουν τα λεφτά από τις χορηγίες και τα εισιτήρια…
Previous Post Νικητές & Χαμένοι : Week 14
Next Post Νικητές & Χαμένοι : Week 16
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.